நிம்பூதா

நிம்பூதா (ஆங்கிலம்: Nimbooda; மொ.பெ. எலுமிச்சை) என்பது இராசத்தானின் பாரம்பரிய நாட்டுப்புறப் பாடலாகும். இது முதன்முதலில் இராசத்தானில் உள்ள மங்கனியர் சமூகத்தைச் சேர்ந்த காசி கான் பர்னாவால் பிரபலப்படுத்தப்பட்டது.

நிம்பூதா பாடல் இரட்டை அர்த்தக் கருத்தாக வயல்களிலிருந்து எலுமிச்சை பறிப்பதை விவரிக்கின்றது.

 வணிகப் பதிப்புகள் 
நிம்பூதா பாடலை 1999ஆம் ஆண்டு இந்தித் திரைப்படமான ஹம் தில் தே சுகே சனம் . இசுமாயில் தர்பார் தழுவி எடுத்தார். பாடல் வரிகளை மெகபூப் மாற்றியமைத்தார். "நிம்பூதா" கவிதா கிருஷ்ணமூர்த்தி மற்றும் கர்சன் சகதியா ஆகியோரால் பாடஐஸ்வர்யா ராய், அஜய் தேவ்கன், சல்மான் கான் நடிக்கப்  படமாக்கப்பட்டது.

 இசை காணொளி 
ஹம் தில் தே சுகே சனம் படத்தில், நிம்பூதா பாடல் இராசத்தானில் நடைபெறும் திருமண விழாவின் நடைபெறும் நடனமாக படமாக்கப்பட்டது. தனது காதலி சமீர் (சல்மான் கான்) உடன் சண்டையிட்ட பிறகு, நந்தினி (ஐஸ்வர்யா ராய்) திருமணத்திற்கு விருந்தினராக வந்த வனராஜின் (அஜய் தேவ்கன்) கவனத்தை ஈர்க்கிறாள். சரோஜ் கான் நடனக் கலைஞர்களுக்கு நடன இயக்குநராகப் பணியாற்றினார்.

 பிற பதிப்புகள் 
2017 பிலிம்பேர் விருதுகளுக்கான நிகழ்ச்சியின் போது ஆலியா பட் திரைப்பட நடனத்தினை மீண்டும் உருவாக்கினார். நீல நிற காக்ரா சோளி அணிந்து, தொலைக்காட்சி பார்வையாளர்களுக்காக படத்தின் அசல் நடன அசைவுகளுடன் அவர்  ஆடினார்.

2017ஆம் ஆண்டில், கிரேக்க எதார்த்த நிகழ்ச்சியில் யுவர் பேசு சவுண்ட்சு பெமிலியரில் போட்டியாளரான கோனி மெட்டாக்சா, "நிம்பூதா" பாடலைப் பாடி நடனமாடி, தனது நடிப்பால் 10ஆவது சுற்றை வென்றார்.

இந்தப் பாடலை பிப்ரவரி 2018இல் தி லேட் ஷோ வித் ஸ்டீபன் கோல்பர்ட் பகடி செய்தார். அந்த கனொளியில், இந்தியாவில் ஏழை மக்கள் குறித்த டோனால்ட் டிரம்பின்கருத்துக்களை நையாண்டி செய்வதற்காக, அஜய் தேவ்கனின் தலையை எண்ணிம முறையில் டொனால்ட் டிரம்ப்பாக மாற்றினர்.

 விருதுகள் 

 சரோஜ் கானுக்கான சிறந்த நடன அமைப்பிற்கான 2000 பிலிம்பேர் விருது
 2000ஆம் ஆண்டு கவிதா கிருஷ்ணமூர்த்தி பாடலுக்காக சிறந்த பெண் பின்னணிப் பாடலுக்காகச் ஜீ திரைப்பட விருது

 மேற்கோள்கள் 

பகுப்பு:நாட்டுப்புறப் பாடல்கள்